Astrologi minangka aspèk wigati ing kathah bab pagesangan umat Hindhu. Wonten ing budaya Hindhu, bayi ingkang nembé kanthi tradhisional dipunsukani nama dhedhasar grafik jyotiṣanipun, lan konsèp astrologi ingkang rumesep ing organisasi kalénder lan dinten libur sarta ing kathah babagan pagesangan, kados wonten ing anggénipun damel putusan kanggé mendhet dinten palakrama, mbikak bisnis, lan pindhah griya énggal. Astrologi tetep njagi posisi antawising ngèlmu-ngèlmu modérn India. Sasampuning penilaian saking Pengadilan Tinggi Andhra Pradesh wonten ing taun 2001, sapérangan universitas India nawakaken gelar wonten ing babagan astrologi.